CELEX: 62020CN0583
Language: sl
Date: 2020-11-06 00:00:00
Title: Zadeva C-583/20: Predlog za sprejetje predhodne odločbe, ki ga je vložilo Kúria (Madžarska) 6. novembra 2020 – EuroChem Agro Hungary Kft./Nemzeti Adó- és Vámhivatal Fellebbviteli Igazgatósága

25.1.2021   
            
            
               SL
            
            
               Uradni list Evropske unije
            
            
               C 28/28
            
         
      Predlog za sprejetje predhodne odločbe, ki ga je vložilo Kúria (Madžarska) 6. novembra 2020 – EuroChem Agro Hungary Kft./Nemzeti Adó- és Vámhivatal Fellebbviteli Igazgatósága
      (Zadeva C-583/20)
      (2021/C 28/44)
      Jezik postopka: madžarščina
      
         Predložitveno sodišče
      
      Kúria
      
         Stranki v postopku v glavni stvari
      
      
         Tožeča stranka: EuroChem Agro Hungary Kft.
      
         Tožena stranka: Nemzeti Adó- és Vámhivatal Fellebbviteli Igazgatósága
      
         Vprašanja za predhodno odločanje
      
      
                  1.
               
               
                  Ali je treba člen 273 Direktive o DDV (1) razlagati tako, da ureditev kazni, ki ne dovoljuje, da se davčnim zavezancem, ki so opredeljeni kot tvegani davčni zavezanci, v primeru manjše kršitve v zvezi z Elektronikus Közúti Áruforgalom Ellenőrző Rendszer (EKAER) (elektronski sistem za nadzor nad cestnim prevozom blaga), naloži globa v znesku, nižjem od 30 % od 40 % vrednosti prevoženega blaga, niti ne naloži globa, presega meje pravice, ki je na podlagi navedene določbe podeljena državam članicam?
               
            
                  2.
               
               
                  Ali je treba člen 273 Direktive o DDV razlagati tako, da kazen v tem znesku presega to, kar je potrebno za dosego ciljev, priznanih v navedenem členu, to je ciljev pobiranja davka in preprečevanja davčnih goljufij (je nesorazmerna)?
               
            
                  3.
               
               
                  Ali je treba člen 26(2) Pogodbe o delovanju Evropske unije (PDEU) razlagati tako, da ureditev kazni, ki se uporablja za tvegane davčne zavezance, ovira uresničevanje načela prostega pretoka blaga, oseb, storitev in kapitala?
               
            
         (1)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL 2006, L 347, str. 1).